NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2018-06-14):
Pán poslanec Štarchoň s faktickou.
Glváč, Martin, podpredseda NR SR (2018-10-17):
Pán poslanec Mihál.
Ľ. Kaník, minister práce, sociálnych vecí a rodiny SR: (2004-12-15):
Ďalšie úpravy, najmä v 4. časti zákona o cestovných náhradách, si vyžiadala potreba riešiť aplikačné problémy, požiadavky praxe a požiadavky Ministerstva zahraničných vecí Slovenskej republiky, týkajúce sa poskytovania niektorých náhrad výdavkov štátnym zamestnancom, ktorí sú dočasne vyslaní na vykonávanie štátnej služby v cudzine, alebo zamestnancom, ktorí vykonávajú prácu vo verejnom záujme podľa pracovnej zmluvy v zahraničí. Vládnym návrhom zákona sa ďalej v čl. III navrhuje jednoznačne ustanoviť v zákone Národnej rady o platových pomeroch niektorých ústavných činiteľov nárok prezidenta Slovenskej republiky na náhradu výdavkov pri zahraničnej ceste, ktorá súvisí s výkonom funkcie. Vládny návrh zákona zakladá nároky na verejné financie. Rozpočtové dôsledky vyplývajúce z realizácie zákona budú riešené v rámci limitov stanovených pre jednotlivé kapitoly. Ďakujem za pozornosť.
Figeľ, Ján, podpredseda NR SR (2013-05-23):
Ďakujem pekne. Nasleduje s interpeláciou Július Brocka z klubu KDH. Nech sa páči.
Hraško, Igor, poslanec NR SR (2015-09-22):
Ďakujem pekne, pán predseda. Takže pokračujem. „3k) § 67 ods. 1 zákona č. .../2015 Z. z. 3l) Zákon č. .../2015 Z. z.“ (Prerušenie vystúpenia predsedajúcim.)
Mora, Ján, poslanec NR SR (2018-09-18):
Iba takú krátku reakciu, pán Baránik, na vás, keďže si pletiete vy pojmy s dojmami, na to, že ste právnik, tak je to celkom zarážajúce, ale ako povedal už kolega Mizík, tu sa bavíme o hanobení štátnych symbolov a prezident neni štátny symbol. Prezident Kiska možno teda je prezident Slovenskej republiky, ale určite nie náš prezident. A ja by som sa vás chcel spýtať ako člena tej vašej liberálnej skupiny teda, ako sa dá vážiť niekto, kto je usvedčený daňový podvodník? Ďakujem pekne.
Sulík, Richard, predseda NR SR (2010-10-14):
Po hodine otázok. Je takýto súhlas? (Súhlasná reakcia pléna.) Ďakujem vám pekne. Takže vyhlasujem prestávku do 14.00 hod, potom pokračujeme hodinou otázok, a o 15.00 hod. pokračujeme v rozprave k tomuto bodu. Ďakujem vám pekne. (Prerušenie rokovania o 11.55 hod.) (Pokračovanie rokovania o 14.00 hod.)
Blanár, Juraj, podpredseda NR SR (2022-05-24):
Pán poslanec Kotleba s faktickou poznámkou.
Jurinová, Erika, podpredsedníčka NR SR (2012-11-29):
Ďakujem, pán spravodajca. Otváram rozpravu. Dovoľte mi prečítať zoznam poslancov, ktorí sa prihlásili písomne do rozpravy. Sú to za klub SaS Richard Sulík, za klub SDKÚ – DS Ivan Štefanec, za klub KDH Ján Hudacký, za klub strany Obyčajní ľudia a nezávislé osobnosti Igor Matovič, za klub strany MOST – HÍD Ivan Švejna. Ďalej sa napísali do rozpravy Miroslav Beblavý, Ľubomír Petrák, Július Brocka, Ľudovít Kaník, Pavol Frešo, Jozef Mikuš, Béla Bugár, František Šebej, Jozef Mihál, Ľubomír Galko, Alojz Hlina, Anton Martvoň. Prosím zároveň pána poslanca Sulíka, aby vystúpil v rozprave za klub SaS.
M. Číž, podpredseda NR SR: (2008-11-25):
Slovo má pani poslankyňa Vaľová.
Hrnčiar, Andrej, podpredseda NR SR (2019-09-25):
Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Návrh zákona má parlamentnú tlač 1561, návrh na jeho pridelenie na prerokovanie výborom je v rozhodnutí č. 1664. Dávam slovo poslankyni Vierke Dubačovej, aby návrh zákona uviedla. (Rokovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 1561.)
Klus, Martin, podpredseda NR SR (2019-11-28):
Ďakujem, pani ministerka. Evidujem, že pani poslankyňa chce dať doplňujúcu otázku, ale ešte predtým mi dovoľte privítať na balkóne študentov z cirkevného spojeného gymnázia Svätého Františka z Asissi vo Vranove nad Topľou. Vitajte v Národnej rade! (Potlesk.) Nech sa páči, pani poslankyňa.
Paška, Pavol, predseda NR SR (2013-05-14):
Ďakujem pekne, pán spravodajca. Otváram rozpravu. Nemám písomné prihlášky do rozpravy. Pýtam sa, kto má záujem vystúpiť v rozprave. Končím možnosť sa prihlásiť do rozpravy. Pán poslanec Mičovský, nech sa páči.
Tittel, Dušan, poslanec NR SR (2017-06-20):
Ďakujem za slovo, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šofranko, Mária, poslankyňa NR SR (2021-10-20):
Ďakujem, pán predsedajúci. Dajte hlasovať o návrhu zákona ako o celku s prijatými návrhmi s odporúčaním gestorského výboru ho schváliť.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Zelník.
Goga, Ľudovít, poslanec NR SR (2022-11-08):
Ďakujem. Rád by som uviedol, aby bolo uvedené do záznamu, hlasovanie č. 98, hlasovacie zariadenie ma uviedlo, že som nehlasoval a chcel by som hlasovať „za“.
Marosz, Ján, poslanec NR SR (2018-12-05):
Ďakujem pekne. Tak začnem Milanom, samozrejme, ten „my“ nazývam, že podarilo sa nám od začiatku, ako županka nastúpila, dať dokopy naozaj tím odborníkov, ktorý tvorí poradný tím županky, na samosprávnom kraji, kde sú ekonómovia, dátoví analytici, dopraváci, ktorí majú skúsenosti aj z ministerstva dopravy. A dá sa povedať, že tento tím už presahuje hranice kraja. A takisto pán Lunter bol u pani županky. Včera mali stretnutie na samosprávnom kraji v Bratislave. Čiže naozaj je tu snaha tých dopravných expertov zo samosprávnych krajov spolupracovať v tejto otázke. Takže takto je to chápané. Pokiaľ ide o tie vlaky, aj v súčasnosti nám bolo ponúknuté zo strany ZSSK, že nech sa páči, však zaplaťte si ako župa tie vlaky, ktoré na Kysuciach napríklad potrebujeme na zahustenie rannej špičky. Čiže aj dnešný stav legislatívny umožňuje, aby samosprávne kraje zaplatili, ak potrebujú, nejaké spoje navyše. Takto to bolo komunikované zo strany ZSSK. No a druhá vec, pokiaľ ide o to, čo, pán poslanec Ivan, hovoríš, tak clearingové centrá v súčasnosti, táto téma naozaj nie je ešte ani v zárodku, nejaká veľká diskusia o delení tržieb. Ale je to nevyhnutným predpokladom na to, aby nejaká komplexná integrácia mohla fungovať. Ak chceme ísť nejakým jedným lístkom z nejakej obce na východe Slovenska do Bratislavy a používame pri tom autobus a vlak, tak na to je nevyhnutné, aby na úrovni štátu – a na to máme ministerstvo dopravy, aby tieto veci riešili – vzniklo nejaké silné clearingové centrum, ktoré potom bude spravodlivo rozdeľovať tie tržby medzi jednotlivých dopravcov. A posledné poviem, že, žiaľ, na Slovensku naozaj dopravcovia, autobusári si robia doslova, čo chcú.
Saková, Denisa, poslankyňa NR SR (2022-11-15):
Ďakujem veľmi pekne za slovo. A, vážený pán kolega Šeliga, bolo tu, odznelo tu z vašich úst, že ja a pán poslanec Fico sme nereagovali nejakými opatreniami alebo nejakými našimi skúsenosťami na to, aby sme pomohli súčasnej situácii. Tak len aby ste vedeli, 29. 9. sa uskutočnil branno-bezpečnostný výbor, na ktorý prišiel pán Mikulec a prišiel pán policajný prezident. Dovtedy sme... aj po výbore sme z ich úst počuli, na vine je minister vnútra český, na vine je minister vnútra maďarský, policajný prezident maďarský a Slovenská republika, ministerstvo vnútra koná. Všetky ostatné otázky nevedeli zodpovedať. Keď som sa pýtala, koľko pos... koľko policajtov sme poslali na maďarsko-srbskú hranicu na základe bilaterálnych zmlúv – nula, či sme zriadili hliadky na maďarskom území spoločné – nula. Keď som sa pýtala, či rokovali o readmisnej dohode s Českou republikou, pretože to má na starosti kancelária ministerstva vnútra – nie, neboli s nimi, ani s ministrom vnútra českým, ani s maďarským. Následne potom sa stretávali. Keď sme sa pýtali, čo robí Národná jednotka boja proti nelegálnej migrácii, koľko zaistili za posledné období migrantov, to bolo veľmi malé číslo. Na základe toho... ešte nás pozvali do Medveďova, ktorý bol naplnený na 60 %, pritom hovorili, že nemôžu nikoho zaistiť. Dokonca ešte aj policajný prezident povedal, že nemá žiadnu zmenu výkonu služby a nenasadzuje sily a prostriedky krajských riaditeľstiev, na čo sme ho upozornili, že treba kontrolovať dopravné tepny. Bola som v relácii s pánom poslancom Kyselicom, kde som jasne povedala, že kontrolujme dopravné tepny, lebo cez Dunaj nám sem neplávajú. Tak teraz ich kontrolujeme, ale asi nie dobre, keď v Kalnej nad Hronom už boli dvakrát záse... záchyty, takže len kľudne povedzte, my zvoláme ďalší branno-bezpečnostný výbor a povieme pánovi ministrovi aj prezidentovi, čo ďalej treba robiť. Ďakujem.
R. Fico, poslanec: (2005-05-20):
Ide o veľmi krátku úpravu ustanovenia § 620. A účelom tejto úpravy je zaviesť možnosť výroby, distribúcie, predaja tovarov, ktorých použiteľnosť je kratšia ako 2 roky. Navrhovaná právna úprava je v podstate podobnou, ako sa nachádza aj v českom Občianskom zákonníku, ktorý používa presne tie isté ustanovenia, ktoré navrhujem v § 620 upraviť spôsobom uvedeným v návrhu zákona. Tento návrh nemá žiadny vplyv ani na štátny rozpočet, ani vplyv na ústavu, nemá žiadne dopady na zamestnanosť, tak dúfam, že by nemal naraziť na žiadny odpor v snemovni. Ďakujem pekne.
Paška, Pavol, predseda NR SR (2014-06-06):
Pán spravodajca. (Hlasovanie.) 114 prítomných, 42 za, 2 proti, 70 sa zdržalo. Neprešiel. (Smiech v sále.) Poprosím teraz pána poslanca Hubu, aby uviedol v prvom čítaní hlasovanie o návrhu pánov poslancov Nagya a Jakaba na vydanie zákona č. 543 o ochrane prírody a krajiny. Je to tlač 983. (Hlasovanie o návrhu poslancov Národnej rady Slovenskej republiky Józsefa Nagya a Eleméra Jakaba na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 983.)
Laurenčík Milan, podpredseda NR SR (2021-06-18):
(Povedané súbežne s rečníkom.) Pán poslanec, pán poslanec, prosím vás, rozprávajte k veci, nech sa páči.
V. Jasaň, poslanec: (2009-12-02):
Pani poslankyňa Sárközy, my nevytvárame žiadnu inú skupinu ani nič také, to sme si za tento cieľ určite nedali, ale ja vám vašu rétoriku neberiem, už som si na ňu v tomto parlamente zvykol. Možnože aj pani poslankyni Gibalovej sa pokúsime to riešiť tým, že je tu ďalší návrh v prvom čítaní. Ja ten problém, tak ako som vám povedal, osobne nepoznám. Nebol čas na to, aby som ho bližšie spoznal. Ale určite to urobím tak, že ak tu bude v prvom čítaní ten zákon, pričom vo februári sa bude o ňom baviť v druhom čítaní, tak dovtedy, ak sa ten problém bude dať vyriešiť, veľmi rád ja to osobne tiež viem predložiť. Ďakujem pekne.
Kuciaňová, Magdaléna, poslankyňa NR SR (2018-10-23):
Ďakujem. Prosím, pán predsedajúci, dajte hlasovať o tom, že Národná rada sa uzniesla v súlade s ustanovením § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fecko, Martin, poslanec NR SR (2015-10-02):
Ďakujem pekne, pán predsedajúci, pani kolegyne, kolegovia, vážení prítomní, v súlade s § 73 zákona o rokovacom poriadku som bol určený Výborom Národnej rady Slovenskej republiky pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou č. 1749. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie a odporučím, aby predmetný návrh zákona výbory prerokovali do 9. novembra 2015 a v gestorskom do 10. novembra 2015, pokiaľ by sme ho postupovali do druhého čítania. Ďakujem, pán predsedajúci, skončil som. Otvorte rozpravu k tomuto bodu programu.
Huba, Mikuláš, poslanec NR SR (2013-06-21):
Ďakujem pekne za slovo, pani predsedajúca. V novembri ´89 sme si naivne mysleli, že sa nám podarí skĺbiť výhody kapitalizmu a socializmu. Dnes po takmer štvrťstoročí musíme konštatovať, že sa nám podaril skôr opak. Podarilo sa nám priam majstrovsky spojiť negatíva týchto dvoch hlavných spoločenských systémov uplynulého storočia a tento návrh je toho veľmi výstižnou ukážkou. Bol som jedným z tých, ktorí v rámci prvého čítania navrhovali predkladateľom alebo žiadali predkladateľov stiahnuť tento návrh zákona z rokovania Národnej rady. Po mesiaci mám ten istý názor a skôr som sa utvrdil v tom, že by to bolo ideálne riešenie. Je to tak preto, lebo tento návrh naozaj nesie v sebe všetky znaky perfídneho prístupu. Tým, že je to poslanecký návrh a nie vládny návrh zákona, ako keby sa chcel skrývať pred očami verejnosti a vyhýbať sa širšej verejnej diskusii a možnosti reálneho vyjadrenia sa zo strany samospráv a ďalších dotknutých subjektov. Na rozdiel od opozície, ktorá má možnosti predkladať jedine poslanecké návrhy zákonov, má vládna strana možnosť pri takýchto zásadných legislatívnych aktoch využívať formu vládnych zákonov a štandardný postup vrátane medzirezortného pripomienkového konania a dostatočného priestoru na širšiu odbornú a verejnú diskusiu. Takže okrem toho, že sa týmto návrhom veľmi zužujú kompetencie samospráv, ohrozujú sa aj základné... (Prerušenie vystúpenia časomerom.)
M. Číž, podpredseda NR SR: (2006-12-12):
S faktickými poznámkami sa prihlásili pán poslanec Miššík Peter, Záhumenský Marian a Martinák Ľuboš. Uzatváram možnosť prihlásiť sa s faktickou poznámkou. Slovo má pán poslanec Miššík.
Madej, Róbert, poslanec NR SR (2015-09-24):
Ďakujem pekne. Vážený pán predseda, dámy, páni dovolím si oznámiť, že zvolávam rokovanie ústavnoprávneho výboru na dnes o trinástej hodine. Ďakujem veľmi pekne.
Laššáková, Jana, podpredsedníčka NR SR (2014-12-10):
S reakciou pán poslanec Přidal, nech sa páči.
Valocký, Jozef, poslanec NR SR (2017-11-29):
Pani doktorka, môžeme o sedemnástej? (Reakcia z pléna.) Áno, budeme o sedemnástej. Ďakujem pekne.
Kollár, Boris, predseda NR SR (2022-10-19):
S procedurálnym vystúpi pán poslanec Saloň.
Bugár, Béla, podpredseda NR SR (2016-09-12):
Ďakujem. Teraz dávam slovo spravodajcovi z gestorského výboru pre pôdohospodárstvo a životné prostredie pánovi poslancovi Vladimírovi Matejičkovi, aby nás informoval o stanovisku k tomuto bodu.
Danko, Andrej, podpredseda NR SR (2024-04-23):
Žiada si záverečné slovo spoločný spravodajca? Ak nie, prosím, aby oznámil termín hlasovania o tomto návrhu zákona.
Drucker, Tomáš, minister zdravotníctva SR (2016-10-19):
Vážená pani predsedajúca, vážené panie poslankyne, páni poslanci, dovoľte mi predložiť návrh zákona, ktorým sa mení a dopĺňa zákon č. 580 o zdravotnom poistení. Tento návrh zákona vyplýva z plánu legislatívnych úloh vlády Slovenskej republiky na rok 2016. Návrh zákona reaguje na problémy vyplývajúce z aplikačnej praxe, ktoré sa týkajú nielen zdravotných poisťovní v súvislosti s vykonávaním verejného zdravotného poistenia, ale aj poistencov ako povinne verejne zdravotne poistených... (Hluk v sále, prerušenie vystúpenia predsedajúcou.)
Procházka, Radoslav, poslanec NR SR (2011-10-21):
Mám počkať?
Pellegrini, Peter, predseda NR SR (2024-02-08):
Prezentujme sa a hlasujme o bode číslo 331 druhého pozmeňujúceho návrhu poslanca Galka. (Hlasovanie.) Prítomných 132 poslancov, za 16, proti 78, zdržalo sa 37, 1 nehlasoval. Neschválili sme tento bod.
Kočiš, Eduard, poslanec NR SR (2021-11-23):
Veľmi pekne ďakujem za slovo, pán predsedajúci. Pán kolega, vo vašom vystúpení zaznelo dosť veľa faktov, o ktoré sa musím oprieť. To znamená, všetci nominanti akejkoľvek vlády sú buď naozaj politickým nominantom, alebo sú buď nominantom niekoho iného. To je jednoducho holý fakt. Žiadna vláda pred nástupom prvej Matovičovej vlády sa nikdy netajila tým, že svojich nominantov nominuje na základe niečoho, či už straníckeho trička, alebo nejakej spriaznenej skutočnosti, alebo nejakej odbornosti. Netajili sa tým. Robili to, netajili sa tým. 	Práve vaša vláda už v programovom vyhlásení vlády sa zaviazala a stále opakovala dookola jednu a tú istú mantru: Budeme stavať na nových ľuďoch, budeme stavať na odbornosti, budeme stavať na slušnosti. Keď si vezmeme celý priebeh „výberových konaní“ len na prednostov okresných úradov, nemalo to s odbornosťou, slušnosťou, transparentnosťou nič spoločné, pretože skupinky, ktoré vyberali týchto prednostov, by mohli tvoriť také zábavné programy alebo také teátra, nie byť príslušný na výberových konaniach po všetkých krajoch po celom Slovensku. A to isté sa teraz ide diať prílepkom k tomuto zákonu, ktorý vrátila do pléna Národnej rady Slovenskej republiky pani prezidentka, ktorý sa týka štátnych zamestnancov, ale už aj príslušníkov Policajného zboru. Jednoducho idete zastrašovať, idete týchto ľudí tlačiť do kúta, pretože nejakým spôsobom zisťujete, že vypovedajú poslušnosť. Toto nie je o poslušnosti. Štátny zamestnanec nemá byť poslušný, štátny zamestnanec má byť odborník. Nad týmto sa treba zamyslieť.
Poliačik, Martin, poslanec NR SR (2011-11-29):
Pán kolega Paška, ja som od vás nikdy nepočul, že by ste povedali, že poslanec nemá mať plat vo výške trojnásobku priemernej mzdy. Nikdy som nepočul o tom, že by ste kritizovali nastavenie zákona také, ako je. Jediné, čo sme sa snažili spraviť, čo vyšlo pri tom poslednom hlasovaní, bolo to, pokúsiť sa nastaviť systém, ktorý by dlhodobo nemusel byť menený. Teraz sme sa dostali opäť do tej istej situácie, kde sme boli predtým. A ak sa z toho teda máme poučiť, tak môžeme spraviť to, že dáme do zákona pevnú sumu ako poslanecký plat. A nebude sa meniť nikdy. Alebo sa bude meniť, podobne ako sa menia dôchodky, a bude sa valorizovať infláciou alebo nejakou konštantou. To by bolo poctivé riešenie. Nepoctivé je to, čo sa deje v parlamente každý rok, že sa zmrazujú platy nanovo, každý rok sa z toho vždy vytĺka politický kapitál, že je to politická téma a že je to niečo, čo sa prezentuje verejnosti ako riešenie reálnych problémov v tejto krajine. Ak chceme k tomu naozaj pristúpiť poctivo, poďme sa rozprávať o tom, že sa proste bude počítať plat poslanca inak, že to bude buď pevná sume, alebo že sa bude vypočítavať iným spôsobom ako teraz. Ale nie je poctivé, aby sa o ňom hlasovalo každý rok v decembri alebo v novembri len kvôli tomu, že je potrebné odlíšiť to, čo budeme poslancom platiť, od toho, čo im chce platiť štát podľa zákona. To je problém.
Baránik, Alojz, poslanec NR SR (2017-06-20):
Ďakujem. Ja by som len drobnú poznámku mal k tomu, čo pani kolegyňa Remišová hovorila o tom, že členmi disciplinárnych senátov by mali byť aj neprokurátori. V poriadku, ale dôležitejšie ako to je to, že tieto osoby ako sú morálne disponované. A ja osobne by som sa nebránil tomu, aby sme zaviedli to, aby mali povinne bezpečnostnú previerku, pretože len tak vieme dosiahnuť to, že takéto ich postavenie nie je zneužívané. Čiže neprokurátori, to nič konkrétne nedefinuje. Niektorí prokurátori alebo mnohí prokurátori môžu byť oveľa lepší v disciplinárnych konaniach ako osoby z iných právnických povolaní. Ide o to, že kto to je. Viem o neprokurátoroch, ktorí sú v orgánoch prokuratúry, ktorí by tam absolútne nemali byť. Ale tak to je. Ďakujem.
Pollák, Peter, poslanec NR SR (2013-09-04):
Pani poslankyňa Žitňanská, isto viete a iste ste si pozreli moje hlasovanie aj na výbore, kde sa správa ombudsmanky prerokovala, aj teda hlasovanie tu v pléne, ja som bol za, aby sa táto správa prerokovala. Samozrejme, že mi vadí, že táto správa nie je prerokovaná v parlamente, žiaľ, rešpektujem väčšinu v parlamente ako aj vy a nič s tým nemôžem dnes urobiť. Pán poslanec Mihál, vôbec to nebolo o vašej kritike, ako nechcel som kritizovať vás. Neviem, čo ste tam našli, v mojej reči ako kritiku voči vám osobne. Pán poslanec Kaník, vy ste spomínali prospechové štipendiá. Ja som zásadne proti tomu, aby sme zaviedli prospechové štipendiá, pretože to spôsobilo napríklad v osadách to, že mnohí žiaci zo základných škôl sa dali preložiť do špeciálnych škôl len kvôli prospechovému štipendiu, lebo v špeciálnych školách to prospechové štipendium dostávali. Pán poslanec Poliačik, ja súhlasím s tým, že nechávať školský poriadok na školské rady je nezmysel, ak teda máme, len na školské rady je nezmysel, ak teda máme podmieňovať napríklad ako nejaké dávky, vyplácanie nejakých dávok na rozhodnutí alebo na tom, či niekto porušuje, alebo neporušuje školský poriadok. Pán poslanec Podmanický, ja som za, aby sme po prechodnom období zaviedli povinnosť pre obce a mestá, pre všetky obce a mestá, aby tento zákon bol účinný vo všetkých mestách a obciach. Samozrejme, ja som však za, aby bolo prechodné obdobie, kde by sme v priebehu tohto prechodného obdobia možno vychytali nejaké muchy. Pán poslanec Novotný, myslím si, že vy ste, že vy by ste nemali hovoriť o tom, že či sú rómske alebo nerómske zákony. Lebo ak sa vaša strana postaví do osady a propaguje v podstate prijatie zákona alebo návrh zákona o rušení alebo o likvidácii nejakých čiernych stavieb... (Prerušenie vystúpenia časomerom.)
P. Hrušovský, predseda NR SR: (2002-12-11):
(Hlasovanie.) 139 prítomných, 134 za návrh, 2 sa zdržali, 3 nehlasovali. Návrh sme schválili.
Panáček, Milan, poslanec NR SR (2013-02-05):
Pán predseda, v rozprave vystúpil jeden poslanec – Alojz Hlina. Keďže neboli podané žiadne pozmeňujúce a doplňujúce návrhy a taktiež nevyplynuli zo spoločnej správy žiadne pozmeňujúce a doplňujúce návrhy, sme v treťom čítaní. Prosím, pán predseda, otvorte rozpravu.
Číž, Miroslav, podpredseda NR SR (2015-03-19):
Ďakujem. Teraz vystúpi v rozprave pán poslanec Glenda, pripraví sa pán poslanec Hlina.
Paška, Pavol, predseda NR SR (2014-02-12):
Určeným spravodajcom je pán poslanec Kadúc, poprosím ho o informáciu.
Krúpa, Juraj, poslanec NR SR (2023-03-14):
Áno. Ďakujem veľmi pekne. Kolegyne, kolegovia, dovolím si vás informovať, že dnes o 19.00 h v priestoroch, tam, kde, pri ubytovacích priestoroch, ako sú tie kontrolné výbory, tak vo výbore na kontrolu činnosti Vojenského spravodajstva, či... miestnosť číslo 71, sa uskutoční mimoriadny branno-bezpečnostný výbor k téme poskytnutia alebo rozhodnutia o poskytnutí migov-29 na Ukrajinu. Tento výbor bude v režime dôverné. To znamená, že dostanete informácie, ktoré sú do stupňa, do úrovne stupňa utajenia dôverné, teda ktoré krajiny doteraz poskytli stíhačky na Ukrajinu. Takže vítam vás tam, kapacita je tam asi 40, možno 50 ľudí, takže... (Prerušenie vystúpenia časomerom.)
Blaha, Ľuboš, podpredseda NR SR (2023-11-23):
141. Pán poslanec Gábor Grendel.
Grendel Gábor, podpredseda NR SR (2020-11-27):
Teda nie pozmeňujúci návrh, ale skrátenie lehoty sme schválili, áno. Prezentujme sa a hlasujme o spomínaných bodoch spoločnej správy. (Hlasovanie.) Prítomných 128 poslancov, za 98, proti nikto, zdržalo sa 30, hlasovali všetci prítomní. Tieto body sme schválili.
J. Horváth, poslanec: (2008-11-04):
Koncepciu štátnej politiky starostlivosti o Slovákov žijúcich v zahraničí do roku 2015 pridelil predseda Národnej rady Slovenskej republiky svojím rozhodnutím č. 798 z 2. októbra 2008 na prerokovanie Výboru Národnej rady Slovenskej republiky pre kultúru a médiá, Výboru Národnej rady Slovenskej republiky pre ľudské práva, národnosti a postavenie žien a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbor Národnej rady Slovenskej republiky pre ľudské práva, národnosti a postavenie žien na svojom rokovaní dňa 14. októbra 2008 neprijal k uvedenému materiálu platné uznesenie, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre kultúru a médiá uznesením zo 14. októbra 2008 č. 157 a Zahraničný výbor Národnej rady Slovenskej republiky uznesením z 20. októbra 2008 č. 119 odporučili Národnej rade Slovenskej republiky vziať na vedomie Koncepciu štátnej politiky starostlivosti o Slovákov žijúcich v zahraničí do roku 2015. Gestorský výbor potom na základe výsledku rokovania výborov a stanovísk poslancov gestorského výboru odporúča Národnej rade Slovenskej republiky vziať na vedomie Koncepciu štátnej politiky starostlivosti o Slovákov žijúcich v zahraničí do roku 2015. Spoločná správa výborov Národnej rady Slovenskej republiky o prerokovaní tejto Koncepcie štátnej politiky starostlivosti o Slovákov žijúcich v zahraničí do roku 2015 (tlač 775a) bola schválená uznesením Zahraničného výboru Národnej rady Slovenskej republiky z 20. októbra 2008 č. 121. Týmto uznesením ma výbor zároveň poveril plniť úlohy spoločného spravodajcu. Toľko, prosím, pani predsedajúca, spoločná správa a prosím, aby ste otvorili rozpravu aj k tomuto bodu. Tiež sa budem, prosím, hlásiť do rozpravy. Ďakujem.
F. Mikloško, poslanec: (2010-02-12):
Potom ste hovorili o tom, že ste katolík, to je pekné, aj ja som katolík, máme niečo spoločné, ale pán Abrhan bol v čase komunizmu v prvej línii tajnej cirkvi. Pri zhromažďovaní mladých ľudí, pri výletoch, za ktoré sa išlo do väzenia, pri samizdatoch, ich tvorbe, rozširovaní, čiže pánovi Abrhanovi nedávajte poučky z katolicizmu, lebo on vtedy osvedčil svoj katolicizmus, keď sa za to išlo do väzenia. A tretia vec. Vy ste dobre spomínali pekný príklad o tých dvoch mladých Američanoch, ako spontánne začali spievať hymnu. No to je to, spievali ju spontánne, nie preto, že im ju prikazoval zákon. Ktokoľvek z opozície tú hymnu si kedykoľvek rád zaspieva, aj ja, pán Dubravay, ale nie vtedy, keď mi ju bude zákon prikazovať. Nemám rád prikazovacie zákony. Nemám rád, aby mi zákon prikazoval niečo, čo je záležitosťou môjho srdca a, povedal by som, môjho vnútorného a celoživotného bytia. Nielen teraz, keď sa z národného citu dajú robiť veľmi dobré kšefty, páni, vedeli by sme po jednom tu rozprávať, po jednom, o každom. Dobre sa zbaľ tu na tej Slovenskej republike.
Saloň, Marián, poslanec NR SR (2021-05-06):
Ďakujem veľmi pekne. Vážený pán predsedajúci, vážené panie poslankyne, páni poslanci, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby predkladá podľa § 9 zákona Národnej rady Slovenskej republiky č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) Správu výboru o stave použitia informačno-technických prostriedkov za rok 2020 (tlač 416). V súlade s § 9 citovaného zákona výbor požiadal Slovenskú informačnú službu v mesiaci december 2020 o zaslanie Správy o použití informačno-technických prostriedkov za rok 2020. Správu o použití informačno-technických prostriedkov za rok 2020 predložila Slovenská informačná služba vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich predložila Slovenská informačná služba, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby uvedenú správu prerokoval na 7. schôdzi výboru dňa 17. marca 2021, prijal uznesenie č. 35, ktorým vzal predmetnú správu na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, predkladám Národnej rade Slovenskej republiky návrh uznesenia, ktorý je súčasťou správy. Dovoľte mi prečítať návrh. Uznesenie Národnej rady Slovenskej republiky zo 6. mája 2021 k Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2020 (tlač 416). Národná rada Slovenskej republiky berie na vedomie Správu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2020 (tlač 416). Pán predsedajúci, poprosím, otvorte rozpravu.
Sopko, Miroslav, poslanec NR SR (2019-06-26):
Vážený pán predsedajúci, ctené dámy poslankyne, vážení páni poslanci, dovoľte mi takto krátko uviesť predmetný návrh zákona, teda novelizácie zákona č. 596/2003 o štátnej správe v školskej samospráve, ktorej hlavným účelom je zlepšenie kvality riadenia škôl a školských zariadení sprísnením podmienok výberu riaditeľov škôl a školských zariadení, obmedzením ich funkčného obdobia na najviac tri funkčné obdobia za sebou na tej istej škole. Viac k tomuto zákonu poviem v rozprave, do ktorej sa týmto hlásim ako prvý. Ďakujem.
Šeliga, Juraj, poslanec NR SR (2022-02-02):
Ďakujem pekne, pán podpredseda. Dámy a páni, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre európske záležitosti. Ako gestorský výbor navrhol ústavnoprávny výbor s tým, aby výbory prerokovali tento návrh ústavného zákona do 30 dní a v gestorskom do 32 dní od jeho prerokovania v prvom čítaní. Zo znenia návrhu je zrejmý účel, rovnako pán navrhovateľ to teraz predstavil. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Zároveň odporúčam, aby bol pridelený výborom tak, ako navrhol pán predseda, v lehotách, ktoré takisto navrhol. Prosím, otvorte rozpravu, pán podpredseda.
Kollár, Boris, predseda NR SR (2022-09-28):
Otváram rozpravu o tomto bode programu. Do rozpravy sa písomne prihlásili štyria poslanci: pán poslanec Sulík, pán poslanec Pellegrini, pán poslanec Mazurek, pán poslanec Matúš Šutaj Eštok. O slovo požiadal pán minister a pán podpredseda vlády Igor Matovič. Nech sa páči, odovzdávam slovo pánovi ministrovi. Potom bude nasledovať pán Sulí... pán poslanec Sulík, Pellegrini, Mazurek a Matúš Šutaj Eštok. Nech sa páči, máte slovo.
P. Hrušovský, podpredseda NR SR: (2001-12-05):
J. Cuper, poslanec: Pán kolega Mesiarik, ja vám budem musieť asi priniesť prihlášku do HZDS, pretože vaša reč bola naozaj hodná opozičného poslanca. Len problém je v tom, že vy ste podporovali 3 roky už program pani ministerky Schmögnerovej, ktorá mala na tričkách napísané aj so svojimi kamarátmi zo SDĽ „Lepšie žiť“. Len, žiaľbohu, zatiaľ uskutočnila tento sen iba pre seba a pre niektorých svojich kolegov z vládnej koalície. Takže ja predpokladám, pán kolega Mesiarik, tak ako to už povedala pani poslankyňa Aibeková, že tento rok sa zachováte ako poriadny chlap a že dostojíte si svojich kritických slov tuná na túto vládnu koalíciu, ktorú vy ste podporovali a podporujete, lebo ešte ste stále poslancom politického subjektu „SOP“, ktorý vládnu koalíciu podporuje a dosť vehementne, aj keď si myslím, že už dosť mal na to dôvodov, aby z vládnej koalície vystúpil, pretože vaše preferencie klesli z 8 % na 2 %, pán kolega Mesiarik. (Hlasy z pléna.) No pridajme im radšej, ako uberme. Buďme lepší ako pani ministerka. Takže, pán Mesiarik, ja predpokladám, že svoj návrh nestiahnete, lebo on naozaj má dopad na štátny rozpočet, a že nebudete hlasovať a nepodporíte štátny rozpočet. Ďakujem.
Laurenčík, Milan, podpredseda NR SR (2022-03-23):
V rozprave teraz vystúpi pán poslanec Miroslav Kollár, nech sa páči.
Jurinová, Erika, podpredsedníčka NR SR (2015-09-17):
Dávam slovo poslednému písomne prihlásenému do rozpravy pánovi poslancovi Lipšicovi.
Hrnčiar, Andrej, podpredseda NR SR (2018-06-21):
Pán poslanec Heger.
A. Belousovová, podpredsedníčka NR SR: (2008-07-03):
(Hlasovanie.) Prítomných 141 poslancov, za 88, proti 0, zdržalo sa 53. Konštatujem, že uznesenie sme schválili. Panie poslankyne, páni poslanci, teraz skôr ako budeme pokračovať prerokovaním ďalšieho bodu, ktorým je návrh poslanca Národnej rady pána Miroslava Jureňu, to je tlač 613, a ešte procedurálne návrhy. Nech sa páči, pán poslanec Palko, procedurálny návrh.
Uhliarik, Ivan, minister zdravotníctva SR (2011-05-19):
Ďakujem pekne, pán poslanec, za otázku. Nech sa páči, odpoveď. Oddlženie zdravotníckych zariadení je technická záležitosť, prebiehajú v súčasnosti intenzívne rokovania, zhodou okolností aj včera jedno rokovanie bolo s ministerstvom financií o forme oddlženia. Zástupcovia ministerstva financií sú informovaní o pripravovaných krokoch, ktoré smerujú k transformácii aj racionalizácii činnosti. Dovoľte mi len technicky poznamenať, akým spôsobom, keďže takto znie otázka, je možné oddlženie zdravotníckych zariadení. Je to možné dvoma spôsobmi. Je to teda či už návratná alebo nenávratná forma výpomoci. Návratná forma výpomoci, ako sme ju poznali z minulosti, má aj svoje výhody, aj svoje nevýhody. Medzi tie výhody patrí nesporne to, že nie je štátnou pomocou. Na druhej strane o jej nevýhode sa dnes presviedčame, lebo tieto nemocnice majú ťažkosti splácať tento dlh a naozaj potom splátky tohto dlhu, aj keď s nízkou úrokovou mierou, v budúcnosti môžu ohroziť hospodárenie nemocníc. Čo sa týka nenávratnej výpomoci, sú tri formy. Prvou formou je dotácia príspevkovej organizácii, výhoda je, že dotácia sa môže kapitalizovať a pri príslušnom vzniku vstupuje do základného imania, druhou formou je peňažný vklad do základného imania. To je najvýhodnejšie z hľadiska vstupu a z hľadiska vytvorenia akciovej spoločnosti, pretože umožňuje presne zastaviť základné imanie spoločnosti. A potom tretia možnosť je prevzatie bezodplatne záväzkov treťou stranou, v tomto prípade štátom. Ako som povedal na úvod, rokujeme o nich momentálne s ministerstvom financií. A vzhľadom na to, že tieto rokovania nie sú uzavreté, definitívne riešenie, akú formu zvolíme, ešte nepadlo. Takže to je moja odpoveď. Ďakujem pekne.
Shahzad, Silvia, poslankyňa NR SR (2018-09-18):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci...
Figeľ, Ján, podpredseda NR SR (2014-12-09):
Ďakujem pekne. Teraz dávam slovo spravodajkyni, ktorá prednesie správu za gestorský ústavnoprávny výbor, pani poslankyni Lucii Žitňanskej. Nech sa páči.
Osuský, Peter, poslanec NR SR (2020-06-10):
... ďakujem, je preto len záverečným aktom, že ak Ústavný súd rozhodol tak, ako rozhodol v kauze Bureš, tak je to len dôkazom toho, že i sudcovia Ústavného súdu sú, ako ukazovalo zloženie triumvirátu, len naši ľudia, a preto sa i takémuto rozsudku a nálezu má a musí Ústav pamäti národa postaviť. Ďakujem. (Potlesk.)
Žiga, Peter, minister hospodárstva SR (2018-11-29):
Podvodom ste sa dostali ako poslanec Národnej rady, ako predseda inej politickej strany na chrbte politickej strany, ktorá sa do parlamentu dostala, a vy tu niekoho kritizujete a moralizujete? Že vám nie je hanba! Ďakujem, skončil som, pán predsedajúci.
Bugár, Béla, podpredseda NR SR (2019-12-05):
Na vystúpenie pána poslanca s faktickou poznámkou pán poslanec Heger.
P. Hrušovský, podpredseda NR SR: (2002-06-26):
(Hlasovanie.) Prítomných je 89 poslancov, za 89. Návrh sme schválili. Pristúpime k tretiemu čítaniu. Otváram rozpravu. Pýtam sa z prítomných pánov poslancov, či sa chce niekto prihlásiť do rozpravy. Konštatujem, že nie je to tak. Vyhlasujem rozpravu za skončenú. Pristúpime k hlasovaniu o návrhu zákona o zahraničných Slovákoch a o zmene a doplnení niektorých zákonov so schválenými a pozmeňujúcimi návrhmi ako o celku s odporúčaním gestorského výboru uvedený vládny návrh zákona schváliť. Hlasujeme, páni poslanci. (Hlasovanie.) Prítomných je 100 poslancov, za 100. Konštatujem, že sme schválili vládny návrh zákona o zahraničných Slovákoch a o zmene a doplnení niektorých zákonov. Prosím, aby... P. Števček, poslanec: Dovoľte mi za gestorský výbor sa úprimne poďakovať za podporu tohto zákona. Ďakujem. (Potlesk.)
Laššáková, Jana, podpredsedníčka NR SR (2013-03-13):
Pán poslanec Poliačik, nech sa páči.
Danko, Andrej, podpredseda NR SR (2024-02-09):
Pán poslanec Hargaš s reakciou.
Danko, Andrej, predseda NR SR (2020-02-20):
Ešte raz, zapnite čas. Pani Cigániková, viete tu nabehnúť ako raketa, keď je problém, tak ja vás veľmi rýchlo teraz prosím (ruch v sále), aby ste, aby ste rešpektovala aj iných. Ja sa snažím vašu pripomienku vždy vypočuť, tak, prosím, teraz naozaj neskáčte do reči. A zapnite ešte raz celý čas na reakciu na faktické poznámky. Nech sa páči.
Hraško, Igor, poslanec NR SR (2015-05-06):
Ďakujem za slovo. Tak ako povedal kolega Hlina, je to absurdné a možno by som k tomu dal také prirovnanie, že zlodej bude sudcom. Ten, kto pochybil, tak zrazu bude o niečom rozhodovať a má niečo ešte aj kontrolovať. Tu je špina SMER-u povýšená na zlatý prach. A to sú tie vaše odmeny alebo o tom, čo by malo byť akože trestom. Niektorí za trest idú do Bruselu, no a keď nemôžu do Bruselu, tak sa aspoň vrátia do parlamentu. To je naozaj výsmech občanom Slovenskej republiky. A ja neviem, či si to uvedomujete, ale ono pískať vám budú aj ďalší a viacej a mohutnejšie, aj s tými inými slovami, ktoré popri iných veciach boli vyjadrené a možno by stálo za to, aby ste sa naozaj nad tým zamysleli, či vám to pomôže alebo viacej uškodí.
Huba, Mikuláš, poslanec NR SR (2015-09-16):
Ďakujem pekne za slovo. Začnem otázkou, ak dovolíte. Odkiaľ ste, pán premiér, zobrali údaj, že 90 % migrantov sú ekonomickí migranti? Veď už samotný zoznam krajín, odkiaľ ten hlavný prúd najviac ohrozených migrantov pochádza, teda Sýria a Afganistan, Eritrea a niektoré ďalšie, sú dôkazom toho, že to tak nemôže byť. Ale pripusťme, že máte pravdu a že naozaj tých 90 % sú ekonomickí migranti, čo si teda absolútne nemyslím a nemyslia si to ani mnohí experti, ktorí sa k tejto téme vyjadrujú. Ale stále nám tu zostáva 10 percent. A čo s nimi? Koľko z nich sme reálne prijali, koľko z nich sme reálne ochotní prijať? Alebo nám chcete nahovoriť, že týchto 10 % sú všetko teroristi vrátane malých detí? Ja súhlasím s vami, že hlavnú zodpovednosť v tomto smere má vláda. Ale na druhej strane som rád, že nielen vláda vytvára obraz Slovenska, že sú tu desaťtisíce obyčajných ľudí, ktorí prejavili konkrétnu solidaritu, nie v rovine sľubov, ale v rovine veľmi konkrétnych činov, aj keď niekedy malých činov, a reálne aspoň trochu pomohli trpiacim ľuďom. Celkom výnimočne ste pochválili opozíciu v tom, že takmer unisono podporila ten váš zamietavý postoj ku kvótam, len ste zabudli pripomenúť, že mnohí z nás to podmienili tým, že adekvátnu mieru solidarity prejavíme dobrovoľne a spontánne. S jedným vaším výrokom plne súhlasím. A to je ten, že to tu ešte nebolo. Len by som si dovolil podotknúť, že tých vecí, ktoré tu ešte neboli... (Prerušenie vystúpenia časomerom.)
F. Mikloško, poslanec: (2009-02-18):
Pán kolega Mikuš, čo vám bráni v tom, aby ste otvorili takú diskusiu v parlamente? Nič. My ju otvárame.
Pellegrini, Peter, predseda NR SR (2023-12-08):
Zvolávam poslanecké grémium, tak ako som avizoval. Prerušujem rokovanie schôdze. (Poslanecké grémium.)
Pellegrini, Peter, predseda NR SR (2015-11-26):
Vážené panie poslankyne, vážení páni poslanci, budeme pokračovať v prerušenom rokovaní hlasovaním. Dovoľte mi, aby som na balkóne rokovacej sály privítal tentokrát ľudí, ktorí participovali na tvorbe zákona, o ktorom budeme o chvíľku hlasovať, o zákone o športe, aby som privítal predstaviteľov športového hnutia, prezidentov jednotlivých zväzov, ako aj našich úspešných športových reprezentantov a olympijských medailistov. Ďakujem, že ste prišli. (Potlesk.) Teraz vás poprosím, pán poslanec Petrák, aby ste uvádzali hlasovanie v druhom čítaní o vládnom návrhu zákona o športe (tlač 1723), bod 52 schváleného programu. Nech sa páči, pán poslanec. (Hlasovanie o vládnom návrhu zákona o športe a o zmene a doplnení niektorých zákonov , tlač 1723.)
Hrnčiar, Andrej, podpredseda NR SR (2016-05-19):
Ďakujem. V zmysle rokovacieho poriadku požiadal o vystúpenie v rozprave spravodajca. Nech sa páči, pán poslanec Viskupič.
Laurenčík, Milan, podpredseda NR SR (2020-09-23):
Ďakujem. Takže pokračujeme hlasovaním o bode 52 programu, je to prvé čítanie o návrhu poslancov Schlosára, Beluského, Urbana a Krupu na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia. Je to tlač 207. Prosím spravodajkyňu z výboru pre zdravotníctvo pani poslankyňu Evu Horváthovú, aby hlasovanie uviedla. Nech sa páči, máte slovo. (Hlasovanie o návrhu poslancov Národnej rady Slovenskej republiky Rastislava Schlosára, Martina Beluského, Miroslava Urbana a Petra Krupu na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 207.)
Sabo, Michal, poslanec NR SR (2023-11-16):
Ďakujem kolegom za reflexie, špeciálne pánovi Majerskému, veľmi si to vážim. Kolegovia, ja mám za to, že PVV sa má rámcovať teda ako prihlásenie sa vlády ku svojim vlastným prioritám, teda by v ňom mali byť uvedené tie najdôležitejšie témy a body, ktoré krajina v tomto momente potrebuje riešiť, a nielen teraz, ale aj do budúcnosti, a zarámcované riešenia. Opriem sa pri svojej reakcii na včerajšiu správu NKÚ v oblasti životného prostredia, kde boli ako rizikové uvedené environmentálne záťaže, ktoré som uviedol, triedený zber a riziko rastu zmiešaného zmesového komunálneho odpadu, uviedol som, kanalizácie, čistie... a čistiarne odpadových vôd, aj na to som upozornil. Vodovody, pitná voda a ako ohrozenie pred suchom a znečistením, aj to som zdôraznil. Takže vynechávať niečo z programového vyhlásenia vlády, lebo sa to tam nezmestí, je podľa mňa trošku mylné. Pán Šimko, vravíte, že environmentálne záťaže sú prioritou tejto vlády, ja netvrdím, že to v programovom vyhlásení vlády nie je spomenuté, ja som len upozornil na to, že tá zmienka nie je pre mňa dôveryhodná. Tie záťaže tu sú desaťročia, sú to relikty bývalého režimu a ani jedna vláda SMER-u ich nevyriešila. Čo sa týka MBÚ liniek, ja chápem ten šport zvaľovania viny na predchádzajúcu vládu, ale to maslo je na hlave predošlých vlád. No a, prosím, ešte vynechajme ZEVO a skládkovanie z cirkulárnej ekonomiky, pretože tam naozaj nepatrí podľa hierarchie nakladania z odpadu. Ďakujem.
Zajačik, Vladimír, poslanec NR SR (2021-05-03):
Konečne je na tomto mieste ministra obrany človek, ktorý jednak tomu rozumie, jednak chce pomôcť vojakom, obyčajným vojakom, jednak chce pomôcť Slovenskej republike ako-takej. Videli sme to všetci pri pandémii, čo všetko vojaci dokázali a za akých podmienok. Ja, pán minister, ja ti chcem naozaj poďakovať. Prajem ti veľa nervov a som rád, že si spomenul aj minulosť, pretože národ, ktorý sa nezaujíma o svoju minulosť, nemá žiadnu budúcnosť. Ešte raz ti ďakujem a určite programové vyhlásenie vlády aj zásluhou teba podporím. Ďakujem. (Potlesk.)
Pellegrini, Peter, predseda NR SR (2015-09-17):
Ďakujem pekne, pani podpredsedníčka. Neevidujem žiadne faktické poznámky. Vyhlasujem všeobecnú rozpravu za skončenú. Chcem sa spýtať pána ministra, či chce zaujať stanovisko k rozprave. (Reakcia navrhovateľa.) Nech sa páči.
Šimečka, Michal, podpredseda NR SR (2024-04-23):
Ďakujem veľmi pekne. Na vaše vystúpenie sú štyri faktické poznámky. Ako prvý, pán poslanec Štefunko, nech sa páči.
M. Číž, podpredseda NR SR: (2008-07-01):
Spravodajcom je pán poslanec Ľuboš Martinák.  Ak je tu, poprosím ho v krátkom prevedení predniesť spravodajskú správu.
Nicholsonová, Lucia, podpredsedníčka NR SR (2016-04-22):
Pani poslankyňa Gaborčáková, nech sa páči.
Krajčír, Ľuboš, poslanec NR SR (2021-02-24):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
K. Tóthová, poslankyňa: (2008-10-23):
A pokiaľ ste hovorili o demografickej kríze, tá môže byť aj z niečoho iného, že síce budú matematicky dvaja na viacej štyroch piatich, ale pokiaľ nebudeme tlmiť alkoholizmus, narkomániu a tak ďalej, mladých ľudí dnes, voči čomu ste vy hlasovali, keď sme dali zákon, tak potom síce matematicky dvaja budú, ale reálne bude produktívny len jeden alebo matematicky 1,5. Takže tu sú aj ďalšie súvislosti.
P. Hrušovský, predseda NR SR: (2003-12-04):
D. Bollová, poslankyňa: Ďakujem pekne, pán minister, aj keď si myslím, že nemám za čo, pretože všetko to, čo ste hovorili, sme už čítali v novinách. Otázka sa končila, čo poradíte dôchodcom, ako majú s tými 240 Sk narábať. Na to ste neodpovedali. Ďalej by som chcela poznamenať, že od 1. 7. do 1. 12. ušetríte na dôchodkoch 4 % z pôvodne naplánovaných, lebo sa hovorilo, že od 1. 7. bude 8 %. Teraz dávate od februára 4 a až od 1. 12 ďalšie 4. Takže tam je nejaké rozmedzie. No a o tom zvýšení nákladov, to som tiež prečítala v novinách, že na jednu osobu sa predpokladá dosah zvyšovania cien od 500 až do 700 Sk, pokiaľ ide o úhrady energií. Tak ja som sa chcela len opýtať, z čoho to budú tí dôchodcovia platiť, ak im pridáte 246 korún, resp. poraďte im, čo majú urobiť, aby mohli zaplatiť svoje dlhy.“ Ďakujem.
A. Belousovová, podpredsedníčka NR SR: (2007-09-21):
A slovo má pani poslankyňa Nachtmannová.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 65, proti 47, zdržalo sa 19. Konštatujem, že ani tento bod sme neschválili. J. Hurban, poslanec: Ďalej budeme hlasovať o bode 29 zo spoločnej správy s odporúčaním gestorského výboru neschváliť.
Habánik, Jozef, poslanec NR SR (2022-12-01):
Ďakujem pekne. Vážený pán predsedajúci, vážené panie poslankyne, páni poslanci, dovoľte, aby som odôvodnil návrh zákona, ktorým sa mení a dopĺňa zákon č. 131/2002 Z. z. o vysokých školách, o zmene a doplnení niektorých zákonov v znení neskorších predpisov. Cieľom predloženého návrhu zákona je vypustiť ustanovenia obsadzovania funkčných miest profesorov a docentov na dobu určitú vzhľadom nad kritérium dosiahnutého veku. Pracovnoprávne vzťahy pri obsadzovaní funkčných miest docentov a funkčných miest profesorov si podrobnejšie upraví vysoká škola vo svojich vnútorných predpisoch, a to v súlade s plnením svojho poslania a zamerania výskumnej, vývojovej alebo umeleckej a ďalšej tvorivej činnosti. Podrobnejšie som jednotlivé body prezentoval v rámci prvého čítania pri odôvodnení návrhu zákona, takže teraz len takto nakrátko. Ďakujem pekne, pán predsedajúci, prosím, otvorte rozpravu a do rozpravy sa hlásim ako prvý.
Grendel Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 132 poslancov, za 100, proti nikto, zdržalo sa 31, nehlasoval 1 poslanec. Pozmeňujúci návrh pani poslankyne Hatrákovej sme schválili.
Dostál, Ondrej, poslanec NR SR (2023-12-20):
Ďakujem, pán poslanec Szalay, ak teda to nebolo zrozumiteľné z môjho, z môjho vystúpenia, tak práve pán poslanec Szalay je ten, ktorý napriek tomu, že má, má kritický názor na pôsobenie pani predsedníčky, čo možno tak ako trochu odvodiť aj z tej, z tej otázky, ktorú položil ako doplňujúcu v reakcii na moje, na moje vystúpenie. Bol jedným z tých poslancov, ktorý sa opakovane vyslovoval a dôrazne žiadal, aby bola zachovaná nezávislosť Úradu pre dohľad nad zdravotnou starostlivosťou, lebo to všetci považujeme za dôležité, tak nebudem sa, nebudem sa už opakovať. Vládna koalícia, samozrejme, že si v rámci svojho valcovania presadila, presadila svoje, čiže podarilo sa nám síce tým, že sme na to upozornili a že si to všimla aj Európska komisia, dosiahnuť nejaké malé víťazstvo vo vzťahu snahe spochybniť, k snahe spochybniť nezávislosť protimonopolného úradu, žiaľ, vo vzťahu k nezávislosti Úradu pre dohľad nad zdravotnou starostlivosťou sa nám to nepodarilo. Ale teda, ako som povedal, som hlboko presvedčený, že nás čaká ešte nejaká tá hodinka, možno aj viac, diskusii na túto tému v parlamente po vetovaní návrhu zák... už schváleného zákona. Ďakujem.
Kubovič, Pavol, poslanec NR SR (2010-07-08):
Sľubujem. (Potlesk.)